Mahmutbey masjidi. Mahmutbey masjidi () – Turkiyaning Kastamonu viloyati Kasaba qishlogʻidagi tarixiy masjid. Kasaba bir paytlar Kastamonu viloyatidagi muhim aholi punkti boʻlgan. Bugungi kunda esa Kastamonudan taxminan uzqolikda joylashgan qishloq hisoblanadi. XIV asrga oid masjid viloyatning muhim madaniy binolaridan biridir. Masjid. Masjid 1366-yilda Candaroğulları vakili Mahmutbey tomonidan qurdirilgan. Oʻzining qurilish texnikasi boʻyicha noyob binolardan hisoblanadi, chunki masjidning mehrobidan tashqari hech bir qismida sementdan foydalanilmagan. Masjid tomini qurishda ham hech qanday metall elementlar ishlatilmagan. Bundan tashqari masjid "Çivisiz camii" deb ham atalib, „"tirnoqsiz masjid"“ degan maʼnoni anglatadi. Masjidning meʼmoriy rejasi toʻrtburchak shaklda boʻlib, Onadoʻlidagi birinchi yogʻoch ustunli va yogʻoch tomli masjidlardan biridir. Binoning tashqi qismi ishlov berilgan yoyiq toshdan qurilgan, shiftini toʻrtta ustun koʻtarib turadi. Masjidning ichki qismidagi barcha yogʻoch yuzalar oʻsimliklarga oʻxshash naqshlar bilan bezatilgan va rangli boʻyoqlar bilan boʻyalgan. Eng durdona meʼmorchilik namunalaridan biri boʻlmish masjid portali hozirgi kunda Kastamonu etnografiya muzeyida saqlanmoqda. Asl portalning oʻrniga uning nusxasi oʻrnatilgan. Jahon merosi obyekti. 2023-yilda masjid Afyon, Anqara, Beyshehir va Sivrihisardagi oʻrta asrlarga oid yogʻochdan gipostyle uslubida bunyod etilgan boshqa koʻplab masjidlar bilan birga UNESCOning Jahon merosi obyektlari roʻyxatiga kiritilgan.